Document ID: /roh_data/filtered/fineweb-2-filterrobots_roh.jsonl.gz/12857

Gia dapi sia uffanza è Martin Cadonau fascinà da Kois, l'enconuschenta sort carpas oriunda dal Giapun. La decisiun da bajegiar ses agen lajet cun Kois è dentant pir crudada avant 1 onn. In di è el entrà en ina fatschenta d’animals che aveva in aquari cun Kois a l’entrada. «Jau hai vis quels Kois ed hai subit survegnì pel giaglina. Davent da quai mument es ì stà cler per mai ch’jau vegn a bajegiar in agen lajet da Kois», di Martin Cadonau.
En strusch in onn ha el realisà quest siemi. Davos sia chasa a Vuorz ha el bajegià in lajet cun in volumen da 60’000 liters e cun tut las installaziuns necessarias per tegnair Kois. En quel nodan actualmain 40 animals da differentas grondezzas e colurs.
RR actualitad 11:00